Bakı Apellyasiya Məhkəməsinə

İddiaçı vətəndaş N.N.Flankəsov tərəfindən

Azərbaycan Respublikası Bakı şəhəri Suraxanı rayon Məhkəməsinin
XX.XX.2017-ci il tarixli XXX/X-XX saylı qətnaməsindən

APELLYASİYA ŞİKAYƏTİ

Nəzərinizə çatdırıram ki, mən Azərbaycan Daxili İşlər Nazirliyi Bakı şəhəri Baş Polis İdarəsinin DYPİ-nin əməkdaşı Filankəsov Filankəs tərəfindən XX.XX.XXXX tarixində tərtib edilmiş XXXX saylı inzibati protokoldan Suraxanı rayonu məhkəməsinə bu inzibati protokolun ləğvi ilə bağlı qətnamə çıxarılmasını xahiş etmişəm.

Məhkəmə Azərbaycan Respublikasının İnzibati Xətalar Məcəlləsinin Məcəlləsinin 342.2.4-cü maddəsinə əsasən DYPİ inspektorunun verdiyi qərarı qüvvədə saxlamış və iddianın təmin edilməməsini qət edilmişdir.

Bildirmək istəyirəm ki, məhkəmə iş üzrə qətnamə qəbul edərkən Azərbaycan Respublikasınin Konstitusiyasının 151-ci maddəsi , Yol Hərəkəti Haqqında Qanunun 1 saylı əlavəsinin 7-ci bəndini, Azərbaycan Respublikasının tərəfdar çıxdığı Yol Hərəkəti Haqqında Vyana konvensiyasının 5 saylı əlavəsini, həmçinin Azərbaycan Respublikasının tərəfdaş çıxdığı BMT-nin Avropa İqtisadi Komissiyasının 43 saylı qərarının, 21 saylı əlavəsinin 4-cü və 4.2.2.2 bəndlərini nəzərə almamış və DYPİ-nin inpektorunun tərtib etdiyi inzibati xəta haqqında protokolu əsassız qərarını təmin etmişdir.

Mən, vətəndaş N.N.Flankəsov hesab edirəm ki, iddiaçının iddiası əsassız olduğu üçün iş üzrə iddianın təmin edilməsi barədə çıxarılmış qətnamə ləğv olunmalıdır.

Məhkəmə qətnaməsində qeyd olunur ki, Bakı şəhər DYPİ-nin əməkdaşı İnzibati xəta haqqında protokolu tərtib edərkən AZS 122-2004 standartını və İXM-nin 342.2.4 maddəsinin əsas gətirərək bu qərarı vermişdir.

Lakin Bakı şəhər DYPİ-nin əməkdaşının əsaslandığı AZS 122-204 standartı yürüstü nəqliyyat vasitələrində quraşdırılmış şüşələrin standartı ilə bağlıdır. AZS 122-244 standartına əlavə edilmiş 1 may- 15 noyabr tarixlərində sənaye üsullu jalüzlərin istifadəsi ilə bağlı icazə Azərbaycan respublikasının YHQ- Qanunun 1 saylı əlavəsinin 7-ci bəndinin 3 cür yarımbəndinə, həmçinin Azərbaycan Respublikasının tərəfdaş çıxdığı Yol Hərəkəti Haqqında Vyana Konvensiyasının 5 saylı əlavəsi, BMT Avropa İqtisadi Komissiyasının 43 saylı qərarının,21 sayllı əlavəsinin 4 cü bəndinə ziddir. Azərbaycan respublikasının Konstitusiyasının 151-ci maddəsinə əsasən Azərbaycan Respublikasının qanunvericilik sisteminə daxil olan normativ hüquqi aktlar ilə (Azərbaycan Respublikasının Konstitusiyası və referendumla qəbul edilən aktlar istisna olmaqla) Azərbaycan Respublikasının tərəfdar çıxdığı dövlətlərarası müqavilələr arasında ziddiyyət yaranarsa, beynəlxalq müqavilələr tətbiq edilir. Həmçinin AZS 122-2004 standartı YHQ 1 saylı əlavəsi ilə ziddiyyət təşkil etdiyi üçün Normativ Aktlar Haqqında Azərbaycan Respublikasının Konstitusiya qanununa 2.6- cı maddəsinə əsasən Fərman və ya digər normativ hüquqi akt qanunla ziddiyyət təşkil etdikdə qanun tətbiq edilir.

 Həmçinin inspektorun əsaslandığı İXM-nin 342.2.4-cü maddəsi nəqliyyat vasitələrinin ban şüşələrinə çəkilmiş örtrüklərdən bəhs edir. Həmin örtüklərin nə olması isə YHQ-nun 1 saylı əlavəsinin 7-ci bəndinin 3-cü yarımbəndində göstərilmişdir: 3) Sürücünün görünüş dairəsini məhdudlaşdıran, şüşənin şəffaflığını korlayan, yol hərəkəti iştirakçılarını zədələmək, təhlükəsi yaradan əlavə əşyalar qoyulduqda və ya şüşələrə hər hansı formada və **ölçüdə örtüklər (pərdə və plyonka) çəkildikdə.** Əlavə olaraq elə əsasə gətirilən AZS 122-2004 satandartında da sürücünün görünüş dairəsinin П şəkilli olduğu təsdiqlənmişdir. Avtomobilimdə quraşdırılmış jalüz isə sürücnün görünüş dairəsinə aid olan П görünüçü sahəsinə aid deyildir.

Qeyd edim ki, İXM-nin 342.2.4-cü bəndi yalnız pərdə və plyonka çəkildiyi zaman 150 manat miqdarında cəriməni müəyyən edir.

Həmçinin Azərbaycan Respublikası Yol Hərəkəti Haqında Vyana konvensiyası və BMT-nin Avropa İqtisadi Komissiyasının 43 saylı qərarlarına tərəfdaş çıxıb. Adı çəkilən konvensiya və qərarlarda sürücünün görünüş dairəsini məhdudlaşdıran əşyaların küləyə qarşı olan alın və küləyə qarşı olmayan yan şüşələrdə quraşdırlması qadağandır (Yol Hərəkəti Haqqında Vyana konvensiyası, 5- saylı əavə B bəndi, BMT-nin Avropa İqtisadi komissiyasının 43 saylı qərarı,21 saylı əlavə 4-cü bənd). Əlavə olaraq Azərbaycan Respublikasının 151-ci maddəsinə əsasən Azərbaycan Respublikasının qanunvericilik sisteminə daxil olan normativ hüquqi aktlar ilə (Azərbaycan Respublikasının Konstitusiyası və referendumla qəbul edilən aktlar istisna olmaqla) Azərbaycan Respublikasının tərəfdar çıxdığı dövlətlərarası müqavilələr arasında ziddiyyət yaranarsa, beynəlxalq müqavilələr tətbiq edilir.

İXM-nin 8-ci maddəsinə əsasən Barəsində inzibati xəta haqqında iş üzrə icraat aparılan şəxsin təqsiri bu Məcəllədə nəzərdə tutulmuş qaydada sübuta yetmədikdə və bu, inzibati xəta haqqında iş üzrə icraata baxmış hakimin, səlahiyyətli orqanın (vəzifəli şəxsin) qüvvəyə minmiş qərarı ilə müəyyən edilmədikdə o, təqsirsiz hesab edilir.

Yuxarıda qeyd olunan maddələrin tələbləri cavabdeh tərəfindən pozulmuşdur və bu qətnamədə nəzərə alınmamışdır.

Mən hesab edirəm ki, apellyasiya şikayətim qanunidir və əsaslıdır, buna görə də təmin olunmalıdır.

Azərbaycan Respublikası İnzibati Prosessual Məcəlləsinin 87.6-cı maddəsinə əssasən Apellyasiya instansiyası məhkəməsi birinci instansiya məhkəməsinin qərarını dəyişdirmədən qüvvədə saxlaya bilər, dəyişdirə bilər və ya ləğv edərək (tam və ya qismən) yeni qərar qəbul edə bilər. Birinci instansiya məhkəməsinin qərarı apellyasiya tələbi həddində dəyişdirilə bilər.

Azərbaycan Respublikası İnzibati Prosessual Məcəlləsinin 87.7.1.-ci maddəsinə əsasən məhkəmədə icraat zamanı yol verilmiş ciddi prosessual pozuntular səbəbindən əhəmiyyətli sayda və ya geniş həcmdə sübutların araşdırılması tələb olunduqda; 87.7.2.maddəsinə əsasən məhkəmə tərəfindən mahiyyəti üzrə qərar qəbul edilmədikdə məhkəmə qətnaməsinin apellyasiya qaydasında ləğv edilməsi üçün əsasdır.

Mən, yuxarıda qeyd etdiklərimi və Azərbaycan Respublikası İnzibati Prosessual Məcəlləsinin 87ci maddəsinə uyğun olaraq məhkəmədən

XAHİŞ EDİRƏM:

Azərbaycan Respublikası Bakı şəhəri Suraxanı rayon məhkəməsinin XX.XX.XXXX-ci il tarixli XXX/X-XX saylı qətnaməsinin ləğv olunması və iddianın rədd edilməsi barədə yeni qətnamə çıxarılsın.

Qoşma: Apellyasiya şikayətinin surəti, Dövlət rüsumunun ödənilməsi barədə qəbz,

Vətəndaş:

N.N.Flankəsov